Karlo Ančeloti

**Karlo Ančeloti** (; dzimis , Redžolo, Itālijā) ir itāliešu futbola treneris un bijušais futbolists. Spēlējis pussarga pozīcijā, bijis Itālijas futbola izlases dalībnieks. Kopš 2025. gada 26. maija ir Brazīlijas futbola izlases galvenais treneris. No 2021. gada jūnija līdz 2025. gada maijam bija Spānijas *[[Spānijas futbola čempionāta Pirmā divīzija|La Liga]]* kluba Madrides "Real" galvenais treneris.

## Futbolista karjera
Profesionāla futbolista karjeru sācis klubā *[[S.S.D. Parma Calcio 1913|Parma]]*. No 1979. līdz 1987. gadam pārstāvēja *[[AS Roma]]*, kura sastāvā četras reizes ieguva Itālijas kausu un 1982.—1983. gada sezonā uzvarēja A sērijā. Vēlāk pārstāvēja citu Itālijas klubu *[[AC Milan]]*. Tā sastāvā divreiz izcīnīja Eiropas kausu un divreiz triumfēja arī A sērijā.

Itālijas futbola izlasē debitēja  pret Nīderlandi un savā pirmajā spēlē izlases rindās guva arī vārtus. Ančeloti bija izlases sastāvā 1986. un 1990. gada FIFA Pasaules kausa un 1988. gada Eiropas čempionāta finālturnīros. Kopumā izlases rindās aizvadījis 26 spēles un guvis vienus vārtus.

## Trenera karjera
Pirmais klubs trenera karjerā bija *[[AC Reggiana 1919|Reggiana]]*. Vēlāk strādāja ar *[[Parma Calcio 1913|Parma]]*, Turīnas "Juventus" un *[[AC Milan]]*. Ar *Milan* divreiz uzvarēja UEFA Čempionu līgā.

2009. gada novembrī kļuva par Anglijas Premjerlīgas kluba *[[Chelsea F.C.|Chelsea]]* galveno treneri, karjeras turpinājumā vadīja arī Parīzes "Saint-Germain", Madrides "Real" un Minhenes "Bayern". 2013.—2014. gada sezonā, būdams Madrides "Real" galvenais treneris, vēlreiz uzvarēja UEFA Čempionu līgā. Karjeras laikā kā galvenais treneris ir kļuvis par Itālijas, Anglijas, Vācijas un Francijas čempionu.

2018. gada maijā tika apstiprināts Itālijas A sērijas kluba *[[SSC Napoli|Napoli]]* galvenā trenera amatā. 2019. gada decembrī pēc 2019.—2020. gada UEFA Čempionu līgas grupu turnīra pēdējās spēles pret *[[KRC Genk|Genk]]*, kurā tika izcīnīta uzvara 4:0 un nodrošināta vieta izslēgšanas spēlēs, tika atbrīvots no amata. Pirms tam komanda nebija spējusi uzvarēt deviņās spēlēs pēc kārtas. 2019. gada decembrī kļuva par Anglijas Premjerlīgas kluba *[[Everton F.C.|Everton]]* galveno treneri. 2021. gada jūnijā atstāja amatu *Everton*, lai kļūtu par atkal kļūtu par Madrides "Real" galveno treneri. Pēc atgriešanās Madridē vēl divas reizes uzvarēja UEFA Čempionu līgā (2022. un 2024. gadā), 2022. un 2024. gadā izcīnīja arī Spānijas čempiontitu, uzvarot *La Liga*, 2023. gadā uzvarēja arī Spānijas Karaļa kausā.

2025. gada 12. maijā Brazīlijas Futbola konfederācija iecēla Ančeloti par Brazīlijas izlases jauno galveno treneri. Viņš parakstīja viena gada līgumu un oficiāli pārņēma amatu 26. maijā. Brazīlijas izlase ir Ančeloti pirmā starptautiskā pieredze kā pilnas slodzes trenerim; 1994. gada Pasaules kausa izcīņā viņš bija Itālijas trenera Arrigo Saki asistents. 26. maijā viņš nosauca pirmo 25 vīru sastāvu 2026. gada FIFA Pasaules kausa kvalifikācijas spēlēm pret Ekvadoru un Paragvaju.

## Sasniegumi

### Spēlētāja karjera
**Roma**

* Itālijas Serie A: 1982–83
* Coppa Italia: 1979–80, 1980–81, 1983–84, 1985–86

**Milan**

* Itālijas Serie A: 1987–88, 1991–92
* Supercoppa Italiana: 1988
* Eiropas kauss: 1988–89, 1989–90
* Eiropas Superkauss: 1990
* Starpkontinentālais kauss: 1989

### Trenera karjera
**Juventus**

* UEFA Intertoto kauss: 1999

**Milan**

* Itālijas Serie A: 2003–04
* Coppa Italia: 2002–03
* Supercoppa Italiana: 2004
* UEFA Čempionu līga: 2002–03, 2006–07
* UEFA Superkauss: 2003, 2007
* FIFA Klubu Pasaules kauss: 2007

**Chelsea**

* Anglijas Premjerlīga: 2012–13
* FA kauss: 2009–10
* FA Community Shield: 2009

**Paris Saint-Germain**

* Francijas 1. līga: 2012–13

**Real Madrid**

* Spānijas La Liga: 2021—22, 2023—24
* Spānijas Karaļa kauss: 2013–14, 2022–23
* Spānijas Superkauss: 2021–22, 2023–24
* UEFA Čempionu līga: 2013–14, 2021–22, 2023–24
* UEFA Superkauss: 2014, 2022, 2024

* FIFA Klubu Pasaules kauss: 2014, 2022

**Bayern Munich**

* Vācijas Bundeslīga: 2016–17
* DFL Supercup: 2016, 2017

**Individuālie sasniegumi**

* Itālijas Serie A gada labākais treneris: 2001, 2004
* Francijas 1. līgas gada labākais treneris: 2012–13

## Atsauces

## Ārējās saites